**DOM ZA STARIJE I NEMOĆNE OSOBE POŽEGA**

**Dr. Filipa Potrebice 2 a, P O Ž E G A**

KLASA: 112-02/22-01/1

URBROJ: 2177-1-10-02-01/22-1

Požega, 10. ožujka 2022. godine

Na temelju članka 24. Temeljnog kolektivnog ugovora za službenike i namještenike u javnim službama (NN, broj 128/2017, 47/2018, 123/19 i 66/20) i članka 16. Kolektivnog ugovora za djelatnost socijalne skrbi (NN, br. 61/18), članka 19. Pravilnika o unutarnjem ustroju i sistematizaciji radnih mjesta Doma za starije i nemoćne osobe Požega, KLASA: 011-01/16-01/3, URBROJ: 2177/1-10-01/01-16-1 od 18. svibnja 2016. godine, članka 1. i 2. Pravilnika o izmjenama i dopunama Pravilnika o unutarnjem ustroju i sistematizaciji radnih mjesta Doma za starije i nemoćne osobe Požega, KLASA: 011-01/22-01/1, URBROJ: 2177/1-10-01/01-16-1 od 25. veljače 2022. godine i članka 39. stavak 2. alineja 11. Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-14-3 od 03. studenog 2014. godine i Izmjena i dopuna Statuta Doma za starije i nemoćne osobe Požega, KLASA: 011-01/14-01/1, URBROJ: 2177/1-10-01/01-15-6 od 29. prosinca 2015. godine, ravnateljica Doma za starije i nemoćne osobe Požega, raspisuje

**JAVNI NATJEČAJ**

**za radno mjesto – financijsko-računovodstveni referent/knjigovođa**

**- neodređeno puno radno vrijeme**

**1 izvršitelj/ica**

Uvjeti:

- SSS, ekonomskog usmjerenja,

- poznavanje rada na računalu,

- 2 godine radnog iskustva u struci,

- probni rad 2 mjeseca.

Uz pismenu prijavu na natječaj obavezno priložiti:

1. životopis,
2. presliku domovnice ili osobne iskaznice,
3. presliku svjedodžbe,
4. dokaz o radnom iskustvu (dokaz o ukupnom radnom iskustvu i radnom iskustvu na odgovarajućim poslovima – presliku ugovora o radu ili rješenja o rasporedu ili potvrde poslodavca koja mora sadržavati vrstu poslova koju je obavljao i vremenska razdoblja u kojem je kandidat obavljao navedene poslove),
5. dokaz o radnom stažu (elektronički zapis Hrvatskog zavoda za mirovinsko osiguranje),
6. uvjerenje nadležnog suda da se protiv kandidata ne vodi kazneni postupak, ne starije od 30 dana.

Na javni natječaj se mogu javiti osobe oba spola sukladno Zakonu o ravnopravnosti spolova (NN, br. 82/08 i 69/17).

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidati koji se pozivaju na pravo prednosti prilikom zapošljavanja sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19 i 84/21, u nastavku teksta: Zakon), a koji u trenutku podnošenja prijave ispunjavaju uvjete za ostvarivanje tog prava, dužni su uz prijavu na natječaj priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti prilikom zapošljavanja. Sukladno obvezi iz članka 103. Zakona, objavljujemo poveznicu na internetsku stranicu Ministarstva hrvatskih branitelja, na kojoj su navedeni dokazi potrebni za ostvarivanje prava prednosti prilikom zapošljavanja:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat koji se poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18 i 32/20 ) uz prijavu na natječaj dužan je, osim, dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Dokaz da kod pojedinog kandidata ne postoji zapreka iz članka 261. stavak 1. i 2. Zakona o socijalnoj skrbi ( NN, br. 18/22), pribavit će Poslodavac po službenoj dužnosti.

Nepravodobne i nepotpune prijave neće se razmatrati.

Komisiju za provedbu javnog natječaja ( u nastavku teksta: Komisija ) imenuje ravnateljica Doma

za starije i nemoćne osobe Požega. Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, a čije su prijave pravodobne i potpune, te kandidate s te liste upućuje na testiranje i intervju.

Testiranje se sastoji od provjere znanja, sposobnosti i vještina pisanom provjerom znanja (testiranje) i razgovora Komisije sa kandidatom( intervju).

Pravni izvori za pripremu kandidata te vrijeme i mjesto održavanja pismenog testiranja, bit će objavljeni na mrežnoj stranici Doma za starije i nemoćne osobe Požega, <https://www.dom-pozega.hr> , najmanje tri (3) dana prije održavanja testiranja.

Kandidati koji nisu pristupili testiranju više se ne smatraju kandidatom u postupku.

Do donošenja odluke o odabiru kandidata, Poslodavac zadržava pravo u potpunosti ili djelomično poništiti natječaj.

O rezultatima javnog natječaja kandidati će biti obaviješteni u zakonskom roku, putem mrežne stranice Doma za starije i nemoćne osobe Požega, <https://www.dom-pozega.hr> a sukladno članku 10. st. 1. toč. 10. Zakona o pravu na pristup informacijama (NN, br. 25/13 i 85/15).

Prijave na javni natječaj s odgovarajućom dokumentacijom podnose se na adresu:

Dom za starije i nemoćne osobe Požega, Dr. Filipa Potrebice 2a, 34000 Požega, s naznakom „Javni natječaj za financijsko – računovodstvenog referenta/knjigovođa – ne otvarati“, u roku od 8 dana od dana objave javnog natječaja u Narodnim novinama.

RAVNATELJICA

Ružica Alaber,dipl.soc.radnica